
3 ตุลาคม 2569
โตโยต้าพร้อมดูแลลูกค้าฝ่าวิกฤตน้ำท่วม
ผ่าน “Toyota Trusted Journey” ครบทุกมิติ  เริ่มจากบ้านถึงกลับสู่ถนน
บริษัท โตโยต้า มอเตอร์ ประเทศไทย จำกัด ตอกย้ำความมุ่งมั่นในการเป็นพันธมิตรที่ไว้วางใจได้ของลูกค้า ผ่านแนวทาง “Toyota Trusted Journey” ยกระดับการดูแลลูกค้าที่ได้รับผลกระทบจากสถานการณ์น้ำท่วมแบบครบวงจร ครอบคลุมทุกช่วงของการเดินทาง ตั้งแต่คำแนะนำในการดูแลและตรวจสอบรถเบื้องต้นที่บ้าน การเข้ารับบริการที่ศูนย์บริการ การประสานงานด้านประกันภัย ตลอดจนการสนับสนุนด้านการเงินและทางเลือกในการเดินทางต่อไป
แนวทางดังกล่าวเป็นความร่วมมือของกลุ่มบริษัทโตโยต้าและหน่วยงานที่เกี่ยวข้อง เพื่อให้ความช่วยเหลือลูกค้าอย่างเป็นระบบ โดยมีเป้าหมายสำคัญคือ “Standing beside every customer through the floods – from the driveway to the road again” หรือการอยู่เคียงข้างลูกค้าตลอดเส้นทาง ตั้งแต่รถได้รับผลกระทบที่บ้าน จนสามารถกลับมาใช้รถและใช้ชีวิตบนท้องถนนได้อีกครั้ง
Journey 1: CHECK – ตรวจสอบรถและดูแลความปลอดภัย
CHECK 1 – ตรวจสอบด้วยตนเอง
โตโยต้าขอแนะนำวิธีการตรวจเช็กสภาพรถในช่วง 24–48 ชั่วโมงแรกหลังรถถูกน้ำท่วมด้วยตนเอง  เพื่อความปลอดภัยของลูกค้าและการป้องกันความเสียหายเพิ่มเติม ดังนี้
· ผ่านขั้นตอนการแนะนำพื้นฐาน ผ่านช่องทาง LINE Official: @ToyotaThailand และ Facebook: Toyota Motor Thailand หรือสามารถดูวิธีการพื้นฐานได้ตามเอกสารแนบ
· พร้อมกันนี้ โตโยต้าพร้อมดูแลโดยมีเจ้าหน้าที่ Contact Center เบอร์ 1486 ให้คำแนะนำด้านเทคนิคเบื้องต้น และประสานความช่วยเหลือกรณีรถเสียฉุกเฉิน หรือประสานงานบริการรถยก ตลอด 24 ชม.
CHECK 2 – ตรวจสอบผ่านศูนย์บริการโตโยต้า
· นำรถเข้ารับการตรวจสอบได้ที่ ศูนย์บริการโตโยต้าทุกสาขาทั่วประเทศ กับบริการตรวจสภาพรถฟรี  
· รายละเอียดบริการตรวจสภาพรถฟรี https://aftersales.toyota.co.th/promotion/26yearendcheckfree
· สามารถตรวจสอบรายละเอียดของศูนย์บริการฯ ได้ที่ https://www.toyota.co.th/dealer
Journey 2: CLAIM AND CARE– สำหรับรถที่มีความจำเป็นเข้ารับบริการเคลมประกัน หรือเข้าซ่อม  
บริการเคลมประกัน
· สำหรับลูกค้าประกันภัย เจ้าหน้าที่ศูนย์บริการโตโยต้า ยินดีช่วยลดความยุ่งยากในกระบวนการเคลม โดยประสานงานร่วมกับบริษัทประกันภัย ตั้งแต่การจัดเตรียมเอกสาร การดำเนินการเคลม ไปจนถึงการพิจารณาสินไหมทดแทนและเงื่อนไขที่เกี่ยวข้อง เพื่อให้ลูกค้าได้รับความสะดวกและลดภาระในการดำเนินการด้วยตนเอง
· บริการประสานงานหน่วยงานที่เกี่ยวข้องโดยเจ้าหน้าที่ศูนย์บริการโตโยต้า เพื่อยืนยันความพร้อมด้านศูนย์บริการและอะไหล่ พร้อมดูแลรถของลูกค้าที่นำส่งเข้าศูนย์บริการอย่างต่อเนื่อง ช่วยลดขั้นตอนและภาระในการประสานงาน ทำให้ลูกค้าได้รับความสะดวกและอุ่นใจตลอดกระบวนการซ่อม

บริการที่ศูนย์บริการโตโยต้า กรณีนำรถยนต์เข้าซ่อม
· ช่วยลดภาระค่าใช้จ่ายในการซ่อมรถที่ได้รับความเสียหายจากน้ำท่วม โตโยต้ามอบส่วนลดอะไหล่ที่ร่วมรายการสูงสุด 50%* และเคมีภัณฑ์ที่ร่วมรายการ 30%* พร้อมทางเลือกผ่อนชำระค่าใช้จ่ายในการซ่อมบำรุง ดอกเบี้ย 0% สูงสุด 10 เดือน เมื่อชำระผ่านบัตรเครดิตที่เข้าร่วมรายการ**  
· *ศึกษารายละเอียดเพิ่มเติมได้ที่ https://aftersales.toyota.co.th/promotion/2026flood
· **ตรวจสอบบัตรเครดิตที่เข้าร่วมโครงการได้ที่ https://aftersales.toyota.co.th/promotion/0_percent 

· มาตรการช่วยเหลือด้านกระแสเงินสด (พิเศษ) โดยโตโยต้า ลีสซิ่ง โดยการนำรถมารีไฟแนนซ์ ผ่านโปรแกรมพิเศษสินเชื่อสบายแคช (Sabuy Cash) หรือ สินเชื่อสบายใจ (Sabuy Jai) กับโตโยต้า ลีสซิ่ง ให้ยอดกู้สูงสุด 100% ในอัตราดอกเบี้ยเริ่มต้น 3.49% เป็นอัตราดอกเบี้ยพิเศษ สำหรับลูกค้าที่ต้องการนำเงินไปใช้ในการซ่อมแซมหรือปรับปรุงบ้าน ตามเงื่อนไขที่บริษัทโตโยต้า ลีสซิ่งกำหนด รวมถึงมาตรการช่วยเหลืออื่นๆ สามารถติดต่อสอบถามรายละเอียดเพิ่มเติมได้ที่โตโยต้า ลีสซิ่ง Call Center 1486




Journey 3: CAR ON THE ROAD – ช่วยให้ลูกค้าใช้รถบนท้องถนนด้วยความมั่นใจ
· กรณีที่รถได้รับความเสียหายจนเข้าข่ายรถยนต์เสียหายสิ้นเชิง (Total Loss) 
สำหรับลูกค้าที่มีสัญญาเช่าซื้อกับโตโยต้า ลีสซิ่ง  
- บริษัทฯ มีมาตรการ ยกเว้นดอกเบี้ยที่ยังไม่ถึงกำหนดชำระสำหรับระยะเวลาที่เหลือของสัญญา (ไม่เกิน 100,000 บาท) พร้อมทางเลือกและสิทธิประโยชน์ต่างๆ 
สำหรับลูกค้าที่มีความประสงค์จะซื้อรถยนต์
1) หากมีความประสงค์จะออกรถใหม่ โตโยต้า ลีสซิ่งมีข้อเสนอพิเศษ ไม่ต้องวางเงินดาวน์, ไม่ต้องใช้ผู้ค้ำ พร้อมรับส่วนลดดอกเบี้ยสูงสุด 0.60% ตามเงื่อนไขที่ บริษัทโตโยต้า ลีสซิ่งกำหนด 
2) สำหรับลูกค้าที่มีความประสงค์จะซื้อรถยนต์ใช้แล้ว เรามีทางเลือกในการซื้อรถยนต์ใช้แล้วจาก TOYOTA SURE ด้วยการออกรถดาวน์เริ่มต้น 0% พร้อมอัตราดอกเบี้ยพิเศษเริ่มต้นที่ 2.39% เพื่อให้ลูกค้ามีทางเลือกที่เหมาะสมในการกลับมาเดินทางและดำเนินชีวิตต่อไปตามเงื่อนไขที่บริษัทโตโยต้า ลีสซิ่งกำหนด
หมายเหตุ สำหรับลูกค้าที่มีสัญญาเช่าซื้อกับสถาบันการเงินอื่นและต้องการออกรถใหม่ สามารถออกรถผ่าน โตโยต้า ลีสซิ่ง พร้อมรับข้อเสนอ 1) และ 2) ได้เช่นเดียวกัน
 “Toyota Trusted Journey” ดูแลครบทุกมิติ  เริ่มจากบ้านถึงกลับสู่ถนน
Toyota Trusted Journey เป็นแนวทางการดูแลลูกค้าที่เชื่อมโยงการทำงานของ Toyota Group ทั้งหมดตั้งแต่ CHECK (การตรวจเช็ก) CLAIM AND CARE (การเข้ารับบริการเคลมประกัน หรือเข้าซ่อมจนถึงการสนับสนุนด้านการเงิน) และ CAR ON THE ROAD (การมอบทางเลือกที่ช่วยให้ลูกค้าใช้รถบนท้องถนนด้วยความมั่นใจ) ที่ครอบคลุมทุกช่วงเวลาที่ลูกค้าต้องการมากที่สุด
การดำเนินงานครอบคลุมพื้นที่ กรุงเทพฯ และปริมณฑล รวมถึงจังหวัดที่ได้รับผลกระทบในพื้นที่ภาคกลาง ภาคตะวันออก และภาคเหนือ ระหว่างเดือน ตุลาคม–ธันวาคม 2569 
เพราะสำหรับโตโยต้า การดูแลลูกค้าไม่ได้จบลงเมื่อเกิดเหตุ แต่คือการอยู่เคียงข้างในทุกการเดินทาง — ตั้งแต่ที่บ้าน ถึงศูนย์บริการ จากการเคลมประกัน จนถึงวันที่ลูกค้ากลับมาเดินทางได้อีกครั้ง ทั้งนี้เพื่อความอุ่นใจและสบายใจในการเป็นเจ้าของ

